Hrvatski jezik (15. travnja 2020.)

**I. Marinić: Različitosti – interpretacija dramskoga teksta**

ROK ZA IZVRŠAVANJE ZADATKA: četvrtak (16. 4.), do 16 sati

Zadatak i upute za rad:

* Jučer ste pročitali jedan zanimljiv dramski tekst koji nam nosi poruku o ljepoti različitosti među ljudima, kao i o važnosti prihvaćanja i razumijevanja tih razlika. Ujedno ste temu teksta povezali i sa sobom i svojim prijateljima iz razreda jer ste iznijeli i vaše sličnosti i različitosti.
* Danas ćete pokušati samostalno interpretirati taj tekst pomoću pitanja koja će vam biti smjernice u radu. Ako je potrebno, pročitajte tekst još jednom kako biste se podsjetili radnje.
* Na postavljena pitanja odgovorit ćete u svoju bilježnicu, samo nastavite pisati ispod onoga što ste jučer zapisali. Pitanja ne morate prepisivati u bilježnicu, ali odgovore pišite punim rečenicama kako biste poslije znali na što se vaši odgovori odnose. Pitanja su sljedeća:

1. Napišite sva mjesta radnje na kojima se događa ovaj dramski prikaz.
2. Napišite likove koji sudjeluju u dijalozima.
3. Napišite najmanje dva primjera iz teksta za didaskalije (naputke glumcima za ponašanje na sceni).
4. Svaki dramski tekst sastoji se od dijelova koji se zovu činovi, dakle svaka drama podijeljena je na činove. Čin je jedan veći dio dramskog teksta koji je vidljivo istaknut u tekstu i odijeljen je vizualno od ostalih činova koji mu prethode i slijede poslije. U jednom se činu neprekidno odvija jedan veći dio radnje, a svaki se čin sastoji od više prizora. S obzirom na to, zaključi koliko činova ima ovaj dramski tekst – jedan čin ili više njih?
5. Koliko prizora ima u ovom dramskom tekstu? (Pozorno pratite tekst, prizori su napisani u njemu.)
6. Čitajući tekst i odgovarajući na prethodna pitanja još jednom ste se podsjetili kako izgleda dramski tekst. Napišite njegova obilježja, tj. po čemu ga lako možemo prepoznati.

Sretno u rješavanju zadataka! Nadam se da vam neće biti teško. ☺

*Učiteljica Darja*